बैंकों के बाहर पार्किंग नहीं नपं भी नहीं कर रही कार्रवाई
भास्कर संवाददाता | नसरुल्लागंज
नगर में बैंकों के सामने पार्किंग के इंतजाम नहीं हैं। इससे बैंक आने वाले वाहन सड़क पर खड़े होते हैं जिससे हर समय जाम के हालात बनते हैं। सबसे ज्यादा परेशानी इंदौर-भोपाल मार्ग स्थित एसबीआई, बैंक ऑफ इंडिया, नर्मदा झाबुआ ग्रामीण बैंक, पंजाब नेशनल व सेंट्रल बैंक के सामने होती है। इसके बाद भी नपं बैंक प्रबंधन पर कार्रवाई नहीं कर रहा है।
नपा को देने चाहिए नोटिस
नगर में जिन बैंकों के पास पार्किंग के बंदोबस्त नहीं है उनमें ज्यादातर सार्वजनिक क्षेत्र के बैंक हैं। जानकारों की माने तो इनको पार्किंग की व्यवस्था करानी चाहिए, लेकिन ऐसा नहीं हो रहा है। सरकारी बैंक ही शासन के नियमों का पालन नहीं कर रहे हैं तो अन्य निजी क्षेत्र के बैंकों पर इसका क्या असर पड़ेगा। हालांकि नपा को भी नियम का पालन कराने के लिए नोटिस जारी कर कार्रवाई करनी चाहिए, लेकिन नपा ने कभी इस पर ध्यान देना उचित नहीं समझा।
ये हो सकती है कार्रवाई
शीघ्र पहल होगी
नगर की यातायात व्यवस्था का व्यवस्थित करने के लिए नगर परिषद शीघ्र ही समस्त बैंकों को पार्किंग व्यवस्था सुनिश्चित करने के लिए नोटिस जारी करेगी। यातायात व्यवस्था को सुदृढ़ करने परिषद शीघ्र ही पहल शुरू करने जा रही है। गजानन नाफड़े, सीएमओ
कहां, कैसी-कैसी परेशानी
भोपाल रोड स्थित स्टेट बैंक ऑफ इंडिया बैंक की मुख्य शाखा है। सभी उपभोक्ता अपने वाहनों को मुख्य मार्ग पर लगाकर घंटों बैंकों में व्यस्त रहते हैं। इसका खामियाजा नगर के नागरिकों को भुगतना पड़ता है। इंदौर रोड स्थित बैंक ऑफ इंडिया में कई स्कूलों व ग्राम पंचायतों के खाते संचालित हैं। यहां उपभोक्ताओं के वाहन मुख्य फोरलेन मुख्य मार्ग पर पहुंच जाते हैं। इससे जाम की स्थिति बनती है। इसी प्रकार नर्मदा झाबुआ ग्रामीण बैंक की स्थिति बनती है। मुख्य मार्ग से गुजरने वाले बड़े वाहनों को गुजरने में दिक्कत होती हैं। इसके बाद यदि नजर भोपाल रोड पर दौड़ाई जाए तो यहां पर सेंट्रल बैंक ऑफ इंडिया, पंजाब नेशनल बैंक, आईसीआई बैंक भी मुख्य मार्ग पर स्थित होने से यहां पर बड़ी तादाद में बाइक फोरलेन मुख्य मार्ग पर खड़ी कर दी जाती हैं। इससे बसों के अलावा कृषि उपज मंडी में आने वाले किसानों को परेशानी होती है।
धारा 187 के तहत नपं जारी कर सकती है नोटिस
1. अवैध पार्किंग कराने वाले बैंकों के खिलाफ नगर पंचायत नगरीय निकाय अधिनियम की धारा 187 के तहत बिना अनुमति क्षेत्र को पार्किंग के लिए इस्तेमाल करने पर नोटिस जारी कर सकती है।
2. प्रावधान के तहत यदि नोटिस देने के बाद भी बैंक पार्किंग के इंतजाम नहीं करती है तो वाहनों को हटाने में होने वाला खर्चा बैंकों से वसूलने का प्रावधान है।
3. पार्किंग में खड़े वाहनों के खिलाफ यातायात पुलिस मोटर व्हीकल एक्ट के तहत जुर्माना लगा सकती है। व्यवस्था बनाने के लिए नगरीय निकाय परिषद को लिख सकती है।
नगर की बैंक ऑफ इंडिया के सामने कुछ इस तरह लगता है बाइकों का मेला।
hin_Deva mar_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva